**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республикаын наградаяс да ошкӧмъяс бурмӧдан**

**юалӧмъяс серти Коми Республикаса ӧткымын оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республикаын наградаяс да ошкӧмъяс йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 6 №, 111 ст.; 23 №, 600 ст.; 2012, 13 №, 312 ст.; 2013, 18 №, 366 ст.; 2014, 29 №, 568 ст.; 2015, 8 №, 95 ст.; 21 №, 285 ст.; 2016, 7 №, 87 ст.; 12 №, 150 ст.; 17 №, 219 ст.; 2018, 18 №, 317 ст.; 323 ст.; 2020, 18 №, 293 ст.; 2021, 7 №, 136 ст.) татшӧм вежсьӧмъяс:

1. 3 статьяса 5 пунктӧ содтыны татшӧм сюрӧса 41 пунктув:

“41) “Коми Республикаса нимйӧза мастер”;”.

2. 7 статьяын:

1) медводдза юкӧнын:

а) медводдза абзацын “1 – 4 пунктувъясын” кывъяс вежны “1 – 41 пунктувъясын” кывъясӧн;

б) 3 пунктын “том серпасасьысьясӧс быдтӧмын.” кывъяс вежны “том серпасасьысьясӧс быдтӧмын;” кывъясӧн;

в) содтыны татшӧм сюрӧса 4 пункт:

“4) “Коми Республикаса нимйӧза мастер” ним – йӧзкостса мичаторъяс вӧчысь мастеръяслы, кодъяс торъялӧны вылӧ донъялӧм художествоа тӧдчанлуна йӧзкостса мичаторъяс вӧчӧмын, видзӧны традиционнӧй киподтуйлысь подувъяссӧ, Коми Республикаын йӧзкостса мичаторъяс да ремеслӧ сӧвмӧдӧмын да историко-культурнӧй озырлун да традиционнӧй культура видзӧмын тӧдчана заслугаясысь.”;

2) мӧд – нёльӧд юкӧнъясын “1 – 4 пунктувъясын” кывъяс вежны “1 – 41 пунктувъясын” кывъясӧн.

**2 статья.** Пыртны “Торъя категория гражданалы Коми Республика водзын торъя заслугаясысь быдтӧлысся сьӧм мынтӧм йылысь” Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 11 №, 607 ст.; 2010, 16 №, 297 ст.; 2011, 36 №, 916 ст.; 2014, 33 №, 676 ст.; 2016, 18 №, 264 ст.; 2017, 27 №, 487 ст.; 2021, 7 №, 136 ст.) татшӧм вежсьӧмъяс:

5 юкӧнын:

1) медводдза абзацын “артистъяслы,” кывъяс бӧрын содтыны “йӧзкостса мичаторъяс вӧчысь мастеръяслы,” кывъяс;

2) мӧд абзацын “артистъяслӧн,” кывъяс бӧрын содтыны “йӧзкостса мичаторъяс вӧчысь мастеръяслӧн,” кывъяс.

**3 статья.** Тайӧ Оланпасыс вынсялӧ 2023 вося тӧвшӧр тӧлысь 1 лунсянь.

Коми Республикаса Юралысьлы да Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

40-РЗ №